บาทเปิด 33.85 บาทต่อดอลลาร์ แนวโน้มอ่อนค่าต่อ
เงินบาทเปิดตลาด 33.85 บาทต่อดอลลาร์ แนวโน้มอ่อนค่าต่อ ให้กรอบเคลื่อนไหววันนี้ 33.70-34.00 บาทต่อดอลลาร์
20 เม.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.85 บาทดอลลาร์ อ่อนค่าต่อจากเย็นวานนี้ที่ปิดตลาดที่ระดับ 33.72 บาท/ดอลลาร์เช้านี้เงินบาทยังคงอ่อนค่าต่อเนื่องตามทิศทางสกุลเงินอื่นๆ ในภูมิภาคเมื่อเทียบกับดอลลาร์สหรัฐ โดยดอลลาร์สหรัฐแข็งค่าขึ้นเนื่องจากเมื่อคืนที่ผ่านมา อัตราผลตอบแทนพันธบัตรรัฐบาลสหรัฐ (บอนด์ยิลด์) พุ่งขึ้นแตะระดับสูงสุดในรอบกว่า 3 ปี ซึ่งเป็นผลมาจากที่นักลงทุนคาดว่า ธนาคารกลางสหรัฐ (เฟด) จะเร่งปรับขึ้นอัตราดอกเบี้ยนโยบาย เพื่อสกัดเงินเฟ้อ"ดอลลาร์ยังคงมีแนวโน้มแข็งค่า หลังจากเมื่อคืนบอนด์ยิลด์พุ่งขึ้นไปสูง จึงคาดว่าวันนี้เงินบาทจะมีโอกาสอ่อนค่าต่อ" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวในกรอบ 33.85 - 34.00 บาท/ดอลลาร์